-Եվ օրերից մի օր մեր դպրոց եկավ բարետես ու հաճելի մի մարդ, մտավ մեր դասարան ու հարցրեց մեզ, թե ով է ուզում հաճախել թատերական խմբակ, որը գործում է շինարարների մշակույթի պալատում: Իմ մեջ ցանկություն կար մասնակցել այդ խմբակի աշխատանքներին, սկզբում ցանկություն չհայտնեցի գնալ, բայց մի քանի օր հետո որոշեցի մասնակցել: Եվ գնացի: Կամաց-կամաց վարակվեցի այդ սուր վարակիչ հիվանդությամբ, ու թատրոնը իմ ողջ կյանքի ուղեկից դարձավ, առանց որի վայրկյան իսկ չեմ պատկերացնում ինձ: Հետո՝ Լենինականի Աս. Մռավյանի անվ. պետ. դրամատիկական թատրոնի դերասանական ստուդիա (1980թ.), որի ղեկավարն էր ՀՀ արվեստի վաստակավոր գործիչ, տաղանդավոր ռեժիսոր Գրիգոր Մկրտչյանը: Հետո՝ Երևանի գեղարվեստաթատերական ինստիտուտ, այնտեղ իմ կուրսղեկն էր